**Могла бих бити ја…**

Често се питам шта ме очекује у будућности. Да ли ће ми животни пут бити испуњен успехом или падом? Кад одрастем волела бих да постанем астроном. Мислим да је то јако занимљиво занимање.

Упознала бих много нових, мени тренутно непознатих ствари и термина. Волела бих да отпутујем на неку од планета, да је упознам, као и људе на њој, уколико их има. Упознала бих њихов живот, начин живота и размишљања, обичаје...

Сазнала бих да ли имају развијену машту, технику, иду ли у школу, да ли су интелегентнији од нас, како рачунају време, којој религији припадају и још много, много тога.

Трудила бих се да што више нових ствари сазнам од њих, али и да их научим ономе што ја знам. Мислим да бих у њима пронашла нове пријатеље, а чак и ако не буде тако, задовољила бих се тиме што сам упознала нове људе, њихову културу итд.

Због свега тога завидим астрономима и другим научницима који се баве оваквим истраживањима.

У нади да ћу некада моћи да се бавим таквим послом, стално се трудим да сазнам што више чињеница о животу ван земље. Настављајући даље да листам часописе и књиге јер је управо ово оно, чиме бих могла да се бавим у животу.

*Наталија Трајковић VII4*